मोटर पंप चोरी का फरार मुख्य आरोपी गिरफ्तार
जांजगीर चांपा | विद्युत पंप चोरी के मामले में फरार मुख्य आरोपी को पुलिस ने गुरुवार को गिरफ्तार कर लिया है। मामले में एक नाबालिग सहित तीन लोगों की गिरफ्तारी पूर्व में हो चुकी है। मामला हसौद थानांतर्गत ग्राम रनपोटा का है। हसौद पुलिस के अनुसार ग्राम रनपोटा में 11 दिसंबर को दिलीप कुमार सिदार को चोरी के विद्युत पंप के बेचने के लिए ग्राहक तलाशते समय पकड़ा था। पूछताछ पर उसने नवंबर माह में अपने साथी घासीराम सिदार, सहेत्तर केंवट व एक नाबालिग के साथ मिलकर ग्राम रनपोटा एवं आसपास के खेत से तीन नग विद्युत मोटर पंप की चोरी करना स्वीकार किया था। उसकी निशानदेही पर पुलिस ने नाबालिग से आधा एचपी का पंप, दिलीप कुमार सिदार के पास से एक एचपी का और घासीराम सिदार के पास से डेढ़ एचपी का मोटर पंप जब्त किया था।
तीनों आरोपियों को धारा 379 के तहत गिरफ्तार कर जेल दाखिल कर दिया था। चोरी का चौथा और मुख्य आरोपी सहेत्तर केंवट फरार हो गया था। पुलिस लगातार उसकी तलाश रही थी। बुधवार को फरार आरोपी सहेत्तर केंवट पिता हरीराम केंवट को पुलिस ने गिरफ्तार कर लिया।
------------
bho_Deva hin_Deva hin_Deva unk